ཉེ་བའི་ལོ་རབས་ལྔ་བཅུ་པའི་ནང་རྒྱ་དམག་གིས་བོད་ལ་ཐོག་མར་བཙན་འཛུལ་བྱེད་སྐབས་སུའང་ཐབས་ཤེས་ཡོད་དགུ་བཏོན་ཏེ་ཐ་ན་དམག་མིར་ཚུན་ཆད་ཀྱང་བཞུགས་ཏེ་རྒྱ་རྒོལ་བྱས་ཡོད།བོད་རྒྱ་འོག་ཏུ་ཤོར་རྗེས་སུ་རིག་གནས་གསར་བརྗེ་ཟེར་བ་སོགས་སློབ་གསོ་དང་བྱ་འགུལ་སྣེ་མང་སྤེལ་ཏེ།བོད་ཁམས་སུ་རང་བཙན་གྱི་འབོད་སྒྲ་ནུབ་ལ་ཉེ་བའི་སྐབས་སུའང་གྲ་བས་སྣེ་ཁྲིད་པའི་ཞི་རྒོལ་ཐེངས་མང་བསླངས་པར་བརྟེན་བོད་ཀྱི་འཐབ་རྩོད་དེ་མི་རབས་གསར་པའི་ལག་ཏུ་རྩིས་སྤྲོད་ཐུབ་པ་བྱུང་ཡོད།དེ་བཞིན་ས་བྱི་ཡི་ཞི་རྒོལ་ཆེན་པོར་མཚོན་ན་ཡང་ཐོག་མར་སློང་མཁན་དང་བར་དུ་ཁྱབ་བསྒྲགས་གཏོང་མཁན་ཐ་མར་བཙོན་འཇུག་དང་རང་སྲོག་ཤོར་མཁན་ཡང་མང་ཆེ་བ་གྲ་བ་ཡིན།